**รายชื่อสมาชิกที่เข้าประชุมสภาองค์การบริหารส่วนตำบลสองพี่น้อง**

**สมัยสามัญ สมัยที่ 3 ครั้งที่ 1/2561**

**วันที่ 6 สิงหาคม 2561 เวลา 09.30 น.**

**ณ. ห้องประชุมสภาองค์การบริหารส่วนตำบลสองพี่น้อง**

........................................................................................................................................................

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุชล สินสมบุญ | ประธานสภาฯ | นายสุชล สินสมบุญ |  |
| 2 | นายบุญส่ง ขาวมรดก | รองประธานสภาฯ |  นายบุญส่ง ขาวมรดก |  |
| 3 | นายสมชาย มารจรูญ | เลขานุการสภาฯ | นายสมชาย มารจรูญ |  |
| 4 | นายวีรวัฒน์ พร้อมเมตตา | สมาชิกหมู่ที่ 1 | นายวีรวัฒน์ พร้อมเมตตา |  |
| 5 | นายปรีชา มีสุวรรณ | สมาชิกหมู่ที่ 1 | นายปรีชา มีสุวรรณ |  |
| 6 | นายนิยม คล้ายอักษร | สมาชิกหมู่ที่ 2 | นายนิยม คล้ายอักษร |  |
| 7 | นายจรัญ หนูมาศ | สมาชิกหมู่ที่ 3 | นายจรัญ หนูมาศ |  |
| 8 | นายสมพร หญีตน้อย | สมาชิกหมู่ที่ 4 | นายสมพร หญีตน้อย |  |
| 9 | นายธวัช เหลือสืบชาติ | สมาชิกหมู่ที่ 4 | นายธวัช เหลือสืบชาติ |  |
| 10 | นายวัฒนา รอดเผือก | สมาชิกหมู่ที่ 5 | นายวัฒนา รอดเผือก |  |
| 11 | นายตรีมล หนูชนะภัย | สมาชิกหมู่ที่ 5 |  - | ขาด |
| 12 | นายกำเนิด พยัคฆี | สมาชิกหมู่ที่ 6 | นายกำเนิด พยัคฆี  |  |
| 13 | นายจเร ปานแก้ว | สมาชิกหมู่ที่ 7 | นายจเร ปานแก้ว |  |
| 14 | นายสุนทร ทรทึก | สมาชิกหมู่ที่ 7 | นายสุนทร ทรทึก |  |
|  |  |  |  |  |

**ผู้เข้าร่วมประชุมสภาองค์การบริหารส่วนตำบลสองพี่น้อง**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสมพูล มีสุวรรณ | ผู้ใหญ่บ้านหมู่ที่ 1 | นายสมพูล มีสุวรรณ |  |
| 2 | จ.ส.อ.ภูวนนท์ ทวี | รอง หน.ชป.กร.ฯ 401 | จ.ส.อ.ภูวนนท์ ทวี |  |
| 3 | นายรักมิตร พลยมมา | รองนายก อบต.สองพี่น้อง | นายรักมิตร พลยมมา |  |
| 4 | นายกิตติ เทพเต็ม | นายก อบต.สองพี่น้อง | นายกิตติ เทพเต็ม |  |
| 5 | นายชาญณรงค์ เสนเผือก | กำนันตำบลสองพี่น้อง | นายชาญณรงค์ เสนเผือก |  |
| 6 | นายนิยม พันธ์เคลือบ | สารวัตรกำนันตำบลสองพี่น้อง | นายนิยม พันธ์เคลือบ |  |
| 7 | นางพัชรี กิ่งแก้ว | รองนายก อบต.สองพี่น้อง | นางพัชรี กิ่งแก้ว |  |
| 8 | นายอนุชิต นาราทิพย์ | เลขานายก อบต.สองพี่น้อง | นายอนุชิต นาราทิพย์ |  |
| 9 | นายมาโนช แย้มสุคนธ์ | สารวัตรกำนันตำบลสองพี่น้อง | นายมาโนช แย้มสุคนธ์ |  |
|  |  |  |  |  |

 1

**บันทึกรายงานการประชุมสภาองค์การบริหารส่วนตำบลสองพี่น้อง**

**สมัยสามัญ สมัยที่ 3 ครั้งที่ 1/2561**

**วันที่ 6 สิงหาคม 2561 เวลา 09.30 น.**

**ณ ห้องประชุมสภาองค์การบริหารส่วนตำบลสองพี่น้อง**

**เปิดประชุม** เวลา 09.30 น.

ประธานสภาฯ กล่าวเปิดประชุมสภาองค์การบริหารส่วนตำบลสองพี่น้อง สมัยสามัญ สมัยที่ ผ3 ครั้งที่ 1/2561

**ระเบียบวาระที่ 1 เรื่องที่ประธานแจ้งที่ประชุมทราบ**

**1.1 แจ้งเรื่องขอเชิญเข้าร่วมโครงการอบรมเชิงปฏิบัติการด้วยมหาวิทยาลัยยะลา จัดทำโครงการอบรม “เกาะติดสถานการณ์ทิศทางการเปลี่ยนแปลงเพื่อเตรียมความพร้อมเลือกตั้งท้องถิ่นอย่างมีคุณภาพ เทคนิคการประชุมสภาท้องถิ่น การพัฒนาการบริการและการนำเสนอผลงานอย่างมืออาชีพ สำหรับฝ่ายบริหาร สมาชิกสภาและบุคลากรท้องถิ่น” ถ้าใครจะไปอบรมก็ให้แจ้งความจำนงภายในวันที่ 10 สิงหาคม 2561 นี้**

**1.2 แจ้งเรื่องการเดินทางมาตรวจราชการของนายกรัฐมนตรีที่จังหวัดชุมพร ในวันที่ 20 – 21 สิงหาคม 2561 โดยจะมาที่ สนามกีฬากลางจังหวัดชุมพร,หนองใหญ่,ถ้ำสิงห์,ศาลกรมหลวงชุมพรหาดทรายรี,สถาบันเทคโนโลยีพระจอมเกล้าเจ้าคุณทหารลาดกระบังวิทยาเขตชุมพร เป็นประธานการประชุมพัฒนาเศรษฐกิจและสังคมกลุ่มจังหวัดภาคใต้ฝั่งอ่าวไทย และจะเดินทางมานมัสการหลวงพ่อโปรง โชติโก ที่วัดถ้ำพรุตะเคียน ต.สลุย อ.ท่าแซะ จ.ชุมพร**

**1.3 แจ้งเรื่องเนื่องจากเดือนสิงหาคมของทุกปีก็จะมีการพิจารณาร่างข้อบัญญัติงบประมาณรายจ่ายประจำปี แต่วันนี้ผู้บริหารไม่ได้นำเข้าก็ยังไม่มีการพิจารณา**

**ระเบียบวาระที่ 2 รับรองรายงานการประชุมสภาองค์การบริหารส่วนตำบลสองพี่น้อง**

**2.1 รับรองรายงานการประชุมสภาองค์การบริหารส่วนตำบลสองพี่น้อง สมัยสามัญ สมัยที่2 ครั้งที่ 1/2561**

**มติที่ประชุม** **ที่ประชุมมีมติรับรองรายงานการประชุมสภาองค์การบริหารส่วนตำบลสองพี่น้อง สมัยสามัญ สมัยที่ 2 ครั้งที่ 1/2561 13 ท่าน จากสมาชิกทั้งหมด 14 ท่าน ขาด 1 ท่าน**

**ระเบียบวาระที่ 3 เพื่อทราบและถือปฏิบัติโดยไม่มีการลงมติ**

 **3.1 กิจกรรมอบต. วันแม่แห่งชาติ**

นายรักมิตร พลยมมา รองนายก.อบต. นำเรียนเดือนนี้ก็เป็นเดือนมหามงคลคือวันแม่แห่งชาติในวันที่ 12 สิงหาคม 2561 ก็จะจัดที่โรงเรียนบ้านทรายขาว ม.1 ต.สองพี่น้อง ในพิธีการก็จะเหมือนกับทุกปีที่ผ่านมา การแต่งกายก็ชุดปกติขาวและจะมีแม่ตัวอย่างหมู่ละ 2 คนเหมือนเดิม ส่วนการรับผิดชอบของสมาชิกที่ใครมีหน้าที่ต้องทำอะไรบ้างนั้นก็จะมีหนังสือสั่งการจากนายกอีกครั้งหนึ่ง

นายกำเนิด พยัคฆี สมาชิกสภาฯ หมู่ที่ 6 นำเรียนการจัดงานวันแม่นั้นทางตำบลของเราก็จัดกันทุกปี แต่สิ่งที่เป็นตำหนิปีที่แล้วก็ได้ติงไปแล้วในส่วนของพนักงานนั้นมีการเบิกโอที (OT) ปีนี้ก็ขออย่าให้เรื่องทำนองนี้เกิดขึ้นมาอีกในการที่ไปร่วมถวายพระพรก็ขอฝากกับทางคณะผู้บริหารเอาไว้ด้วย

 /นายรักมิตร...

2

นายรักมิตร พลยมมา รองนายก อบต. นำเรียนในเรื่องของการเปิด OT. ก็เป็นเรื่องที่ไม่สมควรแต่ด้วยจิตสำนึกของแต่ละคนแต่ข้าราชการที่ทำหน้าที่อยู่ที่อบต. สองพี่น้องของเรา ถ้าหากว่าเขาปฏิบัติหน้าที่และทำเรื่องเบิกขึ้นมานายกเห็นสมควรก็ต้องเซ็นให้จ่าย OT.ไป แต่ถ้าเป็นเรื่องของจิตสำนึกแล้วก็ไม่สมควรที่จะเบิก OT. แต่ในช่วงของการมาทำงานในช่วงกลางวันนั้นก็คงต้องจ่าย OT. ให้กับพนักงาน

นายบุญส่ง ขาวมรดก รองประธานสภาฯ นำเรียนเรื่องการจัดหาแม่ตัวอย่างจริงๆแล้วจะต้องเป็นหน้าที่ของผู้ใหญ่บ้านนอกจากทางผู้ใหญ่จะมอบหน้าที่ให้กับสมาชิกเพราะไม่เช่นนั้นจะเกิดการซ้ำซ้อนกันมันจะทำให้มีปัญหากับการคัดเลือกแม่ตัวอย่างอีกในภายหลัง

 **3.1.1 เรื่องยาเสพติด**

 -

 **3.1.2 เรื่องถนนชำรุดในตำบล**

นายสุนทร ทรทึก สมาชิกสภาฯ หมู่ที่ 7 นำเรียนช่วงนี้ทุกท่านก็คงทราบดีว่าเป็นฤดูฝนและปีนี้ฝนก็ตกติดต่อกันหลายวันทำให้ถนนชำรุดเพิ่มมากขึ้นหลายเส้นทางจากที่สมาชิกได้สำรวจและส่งซื่อถนนที่ชำรุดไปแล้วครั้งหนึ่ง แต่ตอนนี้ในภาพรวมถนนก็ได้พังชำรุดมากขึ้น ฉะนั้นอยากจะทราบแนวทางของอคณะผู้บริหารว่าจะทำอย่างไรบ้าง บางเส้นก็อยู่ในเขตป่าสงวนและบางเส้นก็อยู่ในเขต ส.ป.ก. เช่น ของหมู่ที่ 7 เป็นทางที่เข้าบ้านและท่ออุดตันเป็นประจำเลยคือ สายดวงดี 3 – เส้นสงขลา-ดวงเจริญ ท่อและถนนชำรุดทำให้ชาวบ้านสัญจรไป-มาในการบรรทุกพืชผลทางการเกษตรลำบากมากเพราะฉะนั้นอยากจะทราบว่ามีวิธีแก้ไขอย่างไรบ้าง

นายจรัญ หนูมาศ สมาชิกสภาฯ หมู่ที่ 3 นำเรียนตอนนี้ถนนของ ม.3 มีชาวบ้านร้องทุกเข้ามาและมีภาพถ่ายมาแสดงด้วยคือซอยสี่แสงตอนนี้รถยนต์ รถเครื่อง สัญจรไม่ได้ต้องจอดรถทิ้งเอาไว้ตรงปากทางรวมถึงเด็กนักเรียนก็ต้องถอดรองเท้าเดินเพราะทางเล๊ะมากก็ขอให้ผู้บริหารได้นำวัสดุหินคลุกไปลงเพื่อแก้ไขให้กับชาวบ้านด้วย

นายกำเนิด พยัคฆี สมาชิกสภาฯ หมู่ที่ 6 นำเรียนการที่สมาชิกมาพูดนั้นเป็นการสะท้อนให้เห็นถึงความเดือดร้อนของชาวบ้านเพื่อให้ผู้บริหารจัดหางบประมาณมาแก้ไขให้กับชาวบ้าน แต่สิ่งที่ดำเนินการแก้ไขก็ยังไม่ได้รับการแก้ไขอยู่เหมือนเดิมโดยมากเกี่ยวกับถนนแคบซีนถนนเข้าซอย ถ้าเกิดว่าเป็นหลุมเล็กๆก็ให้ท่านออกสำรวจและทำการอุดและซ่อมแซมได้เลยอย่ารอให้เป็นหลุมใหญ่ถ้าเรามีวัสดุแอสฟัลอยู่ที่ อบต. ก็ขอให้จัดหาวัสดุแอสฟัลเอาไว้ด้วย

นายนิยม คล้ายอักษร สมาชิกสภาฯ หมู่ที่ 2 นำเรียนใน ม.2 ถนนที่ชำรุดเมื่อช่วงฝนตกหนักก็สายสองพี่น้อง คือน้ำข้ามถนนเพราะท่อระบายน้ำไม่มีและสายเทิดพระเกียรติมีชำรุดอยู่ 3 จุด คือน้ำตัดถนนเช่นกันอยากจะให้หางบประมาณซื้อวัสดุมาแก้เหตุเฉพาะหน้าให้ก่อน และสายเขากระดูกสะพานหินระยะไม่เกิน 150 เมตร ที่ผู้รับเหมาผู้ประกอบการทำไม้ยางทำชำรุดและทรุดตัวอยู่ตอนนี้ก็จะหมดสัญญาของผู้ว่าจ้างแล้วก็ขอให้ผู้บริหารหาแนวทางแก้ไขปัญหาให้กับชาวบ้านด้วย

นายธวัช เหลือสืบชาติ สมาชิกสภาฯ หมู่ที่ 4 นำเรียนถนนใน ม.4 ที่ชำรุดก็เกือบทั้งหมดที่ชำรุดจากช่วงฝนตกหนัก เกือบ 20 ซอย ก็มี ซอยคีรีล้อม น้ำเซาะทางขาด , ซอยโชคปราณี ทางขาด,ซอยดอนปองงวง น้ำเซาะ, ซอยบุญไสวอุทิศ น้ำเซาะ,ซอยเขากลอยไพรี, ซอยคลองงู, ซอยวาสนา,ซอยรุ่งฤดี น้ำเซาะลึกมาก ก็ขอฝากให้ผู้บริหารได้เข้าไปดูแลและหาแนวทางดำเนินการแก้ไขให้ด้วย

นายปรีชา มีสุวรรณ สมาชิกสภาฯ หมู่ที่ 1 นำเรียนของ ม.1 ก็มีถนนชำรุดกับท่อจะหลุดอยู่ คือสายร่มเกล้าตรงบ้าน นายน้อย สุดสกล ก็ขอให้เข้าไปแก้ไขให้ด้วย

/นายรักมิตร...

3

นายรักมิตร พลยมมา รองนายก อบต. นำเรียนในขณะนี้ก็จะสิ้นปีงบประมาณแล้วเหลืออีกสองเดือนคือ สิงหาคมกับกันยายน เพราะฉะนั้นที่ตั้งงบประมาณไว้ งบกลางงบบรรเทาสาธารณะภัยทุกท่านก็ทราบดีว่าเราใช้ไปหมดและมีโอนเพิ่มเติมตั้งแต่ไปซ่อมแซมในซอยของทรายขาวและระหว่างของหมู่ที่ 2 และหมู่ที่ 3 เราใช้ทั้งงบกลางและงบบรรเทาสาธารณะภัย แต่ในส่วนที่เดือดร้อนหนักในขณะนี้ที่สมาชิกได้นำเรียนมาหลังจากเลิกประชุมแล้วก็จะกลับไปดูในงบประมาณที่เหลือเพราะบางโครงการก็ไม่ได้ใช้จ่ายในส่วนนั้นก็จะรวบรวมงบประมาณในตัวที่จะต้องผ่านสภาก็จะนำเข้าสภาในส่วนที่ผู้บริหารโอนได้ก็จะโอนไปดำเนินการให้กับที่สมาชิกได้นำเรียนแจ้งเข้ามาก็ขอให้เลขา ช่วยนำบันทึกการประชุมที่ชำรุดของถนนแต่ละเส้นที่สมาชิกแจ้งเข้ามาส่งให้กับผู้บริหารด้วยเพื่อจะให้ช่างได้ออกประมาณการให้

**3.1.3 เรื่องไฟส่องสว่างในตำบล**

นายจเร ปานแก้ว สมาชิกสภาฯ หมู่ที่ 7 นำเรียนเรื่องไฟฟ้าส่องสว่างทางวันนี้ก็พูดเป็นครั้งที่สองแล้ว ส่วนในหมู่ที่ 7 นั้นตอนนี้เพิ่มเป็น 7 จุดแล้วอยากจะทราบว่าตอนนี้มีงบประมาณที่จะเข้าไปดำเนินการในเรื่องซ่อมแซมไฟฟ้าส่องสว่างทางหรือไม่

นายรักมิตร พลยมมา รองนายก อบต. นำเรียนเรื่องไฟส่องทางในข้อบัญญัตินั้นตั้งเอาไว้แต่ก็ยังไม่ได้ดำเนินการแต่ก็ได้ให้ช่างออกไปสำรวจแล้วสำหรับจุดที่ชำรุดเสียหายแต่ที่ยังไม่ได้ซ่อมแซมนั้นเพราะช่วงนี้งานเยอะมากเพราะมีเรื่องจ่ายขาดบ้างในส่วนของงบประมาณของปี 2562 บ้างแต่ถ้าเป็นไปได้ก็อยากจะให้สมาชิกได้ช่วยออกสำรวจและแจ้งเข้ามาแต่ทั้งหมดเราจะดำเนินการให้แล้วเสร็จในเดือนกันยายนนี้

 **3.1.4 เรื่องเครื่องจักรกล**

นายสุนทร ทรทึก สมาชิกสภาฯ หมู่ที่ 7 นำเรียนการทำงานของเครื่องจักรกล คิดว่าคุณภาพลดลงเพราะปีนี้ใช้งานยังไม่คุ้มค่าประกอบกับฝนตกชุกมากแต่ในช่วงที่ฝนแล้งก็ขอทำงานให้เต็มที่ด้วย ก็อยากจะทราบ 2 เรื่องคือ

 1. เครื่องจักรกลพร้อมที่จะใช้งานได้ กี่เปอร์เซ็นพร้อมที่จะใช้งานหรือไม่

 2. แผนการทำงานของเครื่องจักรกลคือจะใช้แผนเดิมหรือว่าจะใช้แผนใหม่

นายรักมิตร พลยมมา รองนายก อบต. นำเรียนว่าในเรื่องของรถน้ำที่อยู่ในสำนักปลัด อยากทราบว่าที่ผ่านมาได้รับความสะดวกหรือไม่ในการให้บริการในงานต่างๆ ถ้าไม่สะดวกก็จะแก้ไขให้หรือการที่ต้องทำงานร่วมกันของรถเกรด รถบด รถน้ำนั้น ถ้ามีปัญหานั้นก็คงจะทำงานไม่ได้แต่ในการประชุมของข้าราชการพลเรือนก็ได้สอบถามแล้วสำหรับเรื่องนี้ ก็ไม่มีท่านใดแจ้งเข้ามาว่ามีปัญหาตรงไหน

 - ในส่วนของแผนการดำเนินงานของเครื่องจักรกลนั้นก็เคยพูดคุยแล้วกับสภาคือสภาต้องการแบบไหนก็เป็นแบบนั้น

 - ในส่วนของเครื่องจักรกลนั้นตอนนี้ใช้งานได้ไม่เต็ม ร้อยเปอร์เซ็น เนื่องจากอายุการใช้งานนานแล้วเพราะเครื่องยนต์กับระบบปั้มน้ำมันขัดข้องจึงทำให้เครื่องจักรกลไม่ค่อยทำงานได้เต็มประสิทธิภาพสักเท่าไหร่ เพราะฉะนั้นเรื่องเครื่องจักรกลในส่วนไหนไม่สะดวกก็ขอให้แจ้งเข้ามาจะได้รีบไปแก้ไขให้

**3.2 กำนัน,ผู้ใหญ่บ้าน,แพทย์,ผู้ช่วย,สารวัตร/ส่วนราชการ**

นายชาญณรงค์ เสนเผือก กำนันตำบลสองพี่น้อง นำเรียนขอเชิญทุกท่าน ในวันที่ 18 สิงหาคม 2561 ร่วมกินเลี้ยงฉลองตำแหน่งกำนันตำบลสองพี่น้องที่ปั้มน้ำมันสามล้านทุกท่านและขอฝากประชาสัมพันธ์ด้วยกัน 3เรื่องคือ

/1.เรื่องการ...

4

 1. เรื่องการบริจาคโลหิตที่อำเภอท่าแซะในวันที่ 8 สิงหาคม 2561 ก็ขอความร่วมมือจากทุกท่านด้วยให้ช่วยกันประชาสัมพันธ์เชิญชวนให้ไปกันด้วย

 2. เรื่องสำรวจผู้ป่วยติดเตียงชรา และพิการที่ไม่สามารถเดินทางไปต่อบัตรประชาชนได้คือให้ถ่ายสำเนาบัตรมาเพื่อนำไปให้กับผู้ใหญ่บ้านเพื่อแจ้งทางอำเภอได้นำรถมาเพื่อทำบัตรประชาชนให้ถึงบ้าน

 3. เนื่องในวันที่ 12 สิงหาคม เป็นวันเฉลิมพระเกียรติพระชนมพรรษาของสมเด็จพระนางเจ้าสิริกิติ์พระบรมราชินีนาถในรัชกาลที่ 9 ในวันแม่ปีนี้รัฐบาลกำหนดให้ 1 ทำความสะอาดบ้านเรือนเคหะสถาน 2. ให้ประดับธงชาติและธงสีฟ้าประจำพระองค์ 3. ให้องค์กรและสถานที่ราชการ ศาลาหมู่บ้านให้ประดับโต๊ะหมู่ของพระองค์ท่านและให้มีการพัฒนาเพื่อถวายเป็นพระราชกุศลแด่พระองค์ท่านโดยเฉพาะจิตอาสาทุกคน

**ระเบียบวาระที่ 4** **เพื่อพิจารณาเห็นชอบ**

**4.1 ขอใช้พื้นที่ป่าชุมชนบ้านห้วยใหญ่**

นายรักมิตร พลยมมา รองนายก อบต นำเรียนที่ทางอบต. ได้นำพื้นที่ป่าชุมชนบ้านห้วยใหญ่เข้าโครงการ อพสธ. (โครกงารอนุรักษ์พันธุกรรมพืช) เพราะฉะนั้นจึงมีความจำเป็นต้องขอใช้พื้นที่เพื่อซ่อมแซมถนนหนทาง เพื่อรองรับผู้เข้ามาศึกษาดูงานและนักท่องเที่ยวในขณะนี้ป่าชุมชนบ้านห้วยใหญ่ อยู่ในความดูแลของเจ้าหน้าที่ป่าชุมชนของจังหวัดชุมพร คือคุณนพรัตน์ สัมฤทธิ์ แต่การที่ อบต. จะเข้าไปดำเนินการต่างๆนั้นทาง อบต.ไม่สามารถทำได้จึงมีความจำเป็นที่จะต้องขอความเห็นชอบจากสภาเพื่อขอใช้พื้นที่ป่าชุมชนบ้านห้วยใหญ่เพื่อสาธารณะประโยชน์ในการสร้างห้องน้ำ ลานจอดรถ จุดชมวิวและการทำถนนขึ้นป่าชุมชนเพื่ออำนวยความสะดวกให้กับนักท่องเที่ยวและผู้ที่อยากเข้าไปศึกษาดูงานและเรียนรู้เชิงธรรมชาติป่าชุมชนบ้านห้วยใหญ่

ประธานสภาฯ เรียนถามสมาชิกว่ามีท่านใดข้องใจหรือไม่เข้าใจเรื่องที่ผู้บริหารขอความเห็นชอบเรื่องขอใช้พื้นที่ป่าชุมชนบ้านห้วยใหญ่ก็ให้ยกมือถามได้เลย

นายสมชาย มารจรูญ สมาชิกสภาฯ หมู่ที่ 6 นำเรียนอยากจะทราบว่าในการใช้พื้นที่ป่าชุมชนปัจจุบันนี้ในการทำประโยชน์ในป่าชุมชนท่านได้ขออนุญาตจากหน่วยงานใด

นายบุญส่ง ขาวมรดก รองประธานสภาฯ นำเรียนในการขอครั้งนี้เพื่อสร้างห้องน้ำ ที่จอดรถและเพื่อรองรับงบประมาณเข้ามา แต่ถ้าไม่มีการผ่านสภาก็ไม่สามารถทำได้

นายกำเนิด พยัคฆี สมาชิกสภาฯ หมู่ที่ 6 นำเรียนก็ขอหารือว่าถ้าจะอนุรักษ์ป่าสิ่งแวดล้อมนั้น คือการรักษาต้นไม้พันธุ์ไม้ให้ครบอุดมสมบูรณ์และขอให้หลีกเลี่ยงการทำลายป่าไม้ด้วยในการใช้ประโยชน์ของป่าชุมชนบ้านห้วยใหญ่เพราะว่าป่าชุมชนบ้านห้วยใหญ่นั้นอุดมสมบูรณ์ด้วยธรรมชาติ และสิ่งแวดล้อมอยู่แล้ว

นายรักมิตร พลยมมา รองนายก อบต. นำเรียนป่าชุมชนบ้านห้วยใหญ่แห่งนี้อยู่ในความดูแลของกระทรวงทรัพยากรธรรมชาติและสิ่งแวดล้อม แต่ที่ต้องนำเข้าให้สภาเห็นชอบนั้นเพราะจะขอใช้พื้นที่ป่าชุมชนในเรื่องการซ่อมแซมถนนหนทางการทำจุดชมวิว ทำลานจอดรถที่มีอยู่แล้วคือเราจะปรับปรุงให้มันดีขึ้นแต่ถ้าสภาไม่เห็นชอบให้ใช้พื้นที่ทางอบต.เราก็ไม่รู้ว่าจะเอาเอกสารอะไรไปทำหนังสือเพื่อขอใช้พื้นที่ป่าชุมชนบ้านห้วยใหญ่ กับกรมทรัพยากรธรรมชาติและสิ่งแวดล้อมของจังหวัดชุมพร

/นายบุญส่ง...

5

นายบุญส่ง ขาวมรดก สมาชิกสภาฯ หมู่ที่ 2 นำเรียนในการขอใช้พื้นที่ป่าชุมชนบ้านห้วยใหญ่นั้น ทางหมู่บ้านก็ได้ผ่านการทำประชาคมมาแล้ว คือขอใช้พื้นที่ป่าชุมชนบ้านห้วยใหญ่ประมาณ 5 ไร่ เพื่อไว้รองรับสิ่งปลูกสร้างที่มีงบประมาณเข้ามาเพื่อก่อสร้างห้องน้ำ ลานจอดรถ ศูนย์การเรียนรู้เพื่อรองรับนักเรียนนักท่องเที่ยวที่ขึ้นไปปลูกป่าและศึกษาเรียนรู้ธรรมชาติและสิ่งแวดล้อมของป่าชุมชนบ้านห้วยใหญ่

ประธานสภาฯ เห็นว่าสมาชิก อภิปรายและซักถามในรายละเอียดเรื่องขอใช้พื้นที่ป่าชุมชนบ้านห้วยใหญ่พอสมควรแล้วจึงเรียนถามกับสมาชิกสภาว่าจะเห็นชอ้บหรือไม่เห็นชอบในการที่ผู้บริหารขอใช้พื้นที่ป่าชุมชนบ้านห้วยใหญ่ในครั้งนี้ก็ขอให้ยกมือเพื่อลงมติด้วยว่าเห็นชอบหรือไม่เห็นชอบ

**มติที่ประชุม ที่ประชุมมีมติ เห็นชอบในการขอใช้พื้นที่ป่าชุมชนบ้านห้วยใหญ่ 13 ท่าน จากสมาชิกทั้งหมด 14 ท่าน ขาด 1 ท่าน**

**ระเบียบวาระที่ 5** **ญัตติอื่นๆ**

 **5.1 ร่างข้อบัญญัติรายจ่ายประจำปีงบประมาณ 2562**

นายสุชล สินสมบุญ สมาชิกสภาฯ หมู่ที่ 3 นำเรียนเรื่องร่างข้อบัญญัติงบประมาณรายจ่ายประจำปีงบประมาณ 2562 เนื่องด้วยเดือนสิงหาคม 1 – 15 ทุกองค์กรปกครองส่วนท้องถิ่น่ต้องพิจารณาข้อบัญญัติให้แล้วเสร็จหรือไม่ก็ขอขยายเวลาได้แต่ว่าของที่อื่นน้อยมากที่จะขยายเวลามีแต่ของสองพี่น้องที่ต้องขยายเวลาที่จริงแล้วเจ้าหน้าที่กับผู้หริหารก็ได้ไปอบรมมาแล้วว่าร่างข้อบัญญัติต้องเสร็จก่อนวันที่ 1 สิงหาคม เพื่อให้สมาชิกสภาได้ไปอ่านและศึกษารายละเอียดก่อนที่จะพิจารณาและเรียกประชุมสภาเพื่อพิจารณาร่างข้อบัญญัติเพราะฉะนั้นอยากจะทราบว่าเป็นเพราะเหตุใดร่างข้อบัญญัติถึงยังไม่แล้วเสร็จขอให้ผู้บริหารได้ชี้แจงให้ทราบด้วย

นายรักมิตร พลยมมา รองนายก อบต. นำเรียนก็ต้องยอมรับในความผิดพลาดด้วยซึ่งทุกท่านก็คงทราบกันดีว่าภายในวันที่ 15 สิงหาคม ของทุกๆปีสภาท้องถิ่นต้องรับหลักการของร่างข้อบัญญัติงบประมาณรายจ่ายประจำปี แต่เจ้าหน้าที่งบประมาณเพิ่งส่งร่างข้อบัญญัติให้ผู้บริหารในวันที่ 2 สิงหาคม และผู้บริหารก็ต้องตรวจดูว่าตรงกับนโยบายของผู้บริหารหรือไม่และถ้าไม่ตรงกับนโยบายของผู้บริหารก็ต้องส่งไปให้แก้มาใหม่เพื่อให้ตรงกับนโยบายคิดว่าจะส่งให้สภาได้ภายในวันที่ 8 สิงหาคม 2561 แต่ตอนนี้อยู่ในขั้นตอนที่ผู้บริหารตรวจสอบโครงการและงบประมาณต่างๆในร่างข้อบัญญัติอยู่

 **5.2 ตั้งคณะกรรมการตรวจรายงานการประชุมสภา**

นายวีรวัฒน์ พร้อมเมตตา สมาชิกสภาฯ หมู่ที่ 1

 เสนอ นายจเร ปานแก้ว สมาชิกสภาฯ หมู่ที่ 7

 ผู้รับรอง 1.นายนิยม คล้ายอักษร สมาชิกสภาฯ หมู่ที่ 2

 2.นายสุนทร ทรทึก สมาชิกสภาฯ หมู่ที่ 7

นายจรัญ หนูมาศ สมาชิกสภาฯ หมู่ที่ 3

 เสนอ นายธวัช เหลือสืบชาติ สมาชิกสภาฯ หมู่ที่ 4

 ผู้รับรอง 1.นายกำเนิด พยัคฆี สมาชิกสภาฯ หมู่ที่ 6

 2.นายวัฒนา รอดเผือก สมาชิกสภาฯ หมู่ที่ 5

/5.3 นัด...

6

 **5.3 นัดประชุมสภาฯครั้งต่อไป**

 นัดประชุมครั้งต่อไป สมัยสามัญ สมัยที่3 ครั้งที่ 2/2561 ในวันที่ 10 สิงหาคม 2561 เวลา 09.30 น. ณ ห้องประชุมสภาองค์การบริหารส่วนตำบลสองพี่น้อง

**ปิดประชุม** เวลา 15.30 น.

..............................................................................................................................................................................

**ขอแสดงความนับถือ**

ลงชื่อ..........สมชาย มารจรูญ...............

( นายสมชาย มารจรูญ )

ผู้บันทึกรายงานการประชุมสภาฯ

เลขานุการสภาองค์การบริหารส่วนตำบลสองพี่น้อง

 ลงชื่อ.........สุชล สินสมบุญ..................

( นายสุชล สินสมบุญ )

ประธานสภาองค์การบริหารส่วนตำบลสองพี่น้อง

**ผู้ตรวจรายงานการประชุมสภาฯ**

 ลงชื่อ........จเร ปานแก้ว................

 ( นายจเร ปานแก้ว)

 สมาชิกสภาองค์การบริหารส่วนตำบลสองพี่น้อง หมู่ที่ 7

 ลงชื่อ..........ธวัช เหลือสืบชาติ...........

 (นายธวัช เหลือสืบชาติ)

สมาชิกสภาองค์การบริหารส่วนตำบลสองพี่น้อง หมู่ที่ 4